MONTELUKAST ACCORD TABL. CHEW. 5 MG X30 / МОНТЕЛУКАСТ АКОРД ТАБЛ. 5 мг.х 30 от Accord за Дихателна система - онлайн аптека Витания\nНервна система 188\nДихателна система 187\nБебешки храни и аксесоари 41\nКозметика за деца и бебета 221\nПродукти за хигиена и защита 435\nЧетки и пасти за зъби 318\nХигиенни продукти 215\nМОНТЕЛУКАСТ АКОРД ТАБЛ. 5 мг.х 30 MONTELUKAST ACCORD TABL. CHEW. 5 MG X30\n3.20 лв. При покупка получавате: 0.22 бонус точки\nОписание на МОНТЕЛУКАСТ АКОРД ТАБЛ. 5 мг.х 30\nМОНТЕЛУКАСТ АКОРД 5 mg\n• Запазете тази листовка. Може да се наложи да я прочетете отново. Ако имате някакви допълнителни въпроси, попитайте Вашия лекар или фармацевт. Това лекарство е предписано лично на Вас или на Вашето дете. Не го преотстъпвайте на други хора. То може да им навреди, независимо от това, че техните симптоми са същите като Вашите.\n• Ако някоя от нежеланите лекарствени реакции стане сериозна или забележите други, неописани в тази листовка нежелани реакции, моля, уведомете Вашия лекар или фармацевт.\n1. Какво представлява Монтелукаст Акорд 5 mg и за какво се използва?\n2. Преди да приемете Монтелукаст Акорд 5 mg таблетка за дъвчене\n3. Как да приемате Монтелукаст Акорд 5 mg таблетка за дъвчене?\n5. Как да съхранявате Монтелукаст Акорд 5 mg таблетка за дъвчене?\n1. Какво представлява 5 mg и за какво се използва?\nВашият лекар Ви е предписал Монтелукаст Акорд 5 mg за лечение на Вашата астма или астмата на Вашето дете чрез предотвратяване на дневните и нощните симптоми на астма.\n• Монтелукаст Акорд 5 mg се използва за лечение на пациенти, които са недостатъчно контролирани от техните лекарства и имат нужда от допълнително лечение.\n• Монтелукаст Акорд 5 mg може също да се използва като терапевтична алтернатива на инхалационните кортикостероиди при пациенти на възраст от 6 до 14 години, които наскоро не са вземали перорални кортнкостероиди за тяхната астма и са показали, че не могат да използват инхалационни кортикостероиди.\n• Монтелукаст Акорд 5 mg също помага при предотвратяване на стеснение на въздухоносните пътища, предизвикано от физически усилия при пациенти на възраст 6 години и повече\nВашият лекар или лекарят на Вашето дете ще прецени как трябва да взимате Монтелукаст Акорд 5 mg в зависимост от симптомите и тежестта на Вашата астма или астмата на Вашето дете.\nМонтелукаст Акорд 5 mg е антагонист на левкотриеновия рецептор, който блокира веществата, наречени левкотриени. Левкотриените причиняват стеснение и оток на дихателните пътища в белия дроб. Чрез блокирането на техния ефект Монтелукаст Акорд 5 mg подобрява симптомите на астмата и допринася за контрола на астмата.\nАстмата е продължително заболяване. Характеристиките на астмата включват:\n• Стеснени дихателни пътища, причиняващи затруднение в дишането. Това стеснение се влошава или подобрява в отговор на различни условия.\n• Чувствителни дихателни пътища, които реагират на много неща, като цигарен дим, цветен прашец, студен въздух или усилие\n• Подуване (възпаление) на вътрешното покритие на дихателните пътища.\nСимптомите на астмата включват: Кашлица, свирене на гърдите и стягане в гръдния кош.\n2. Какво трябва да знаете преди да приемете МОНТЕЛУКАСТ АКОРД 5 mg\nКажете на Вашия лекар или лекаря на Вашето дете за всички медицински проблеми и алергии, които Вие или Вашето дете имате или сте имали.\nНе приемайте Монтелукаст Акорд 5 mg\n• ако Вие или Вашето дете сте алергични (свръхчувствителни) към монтелукаст или към някоя от останалите съставки на Монтелукаст Акорд 5 mg (виж точка 6 "Допълнителна информация").\nОбърнете специално внимание при употребата на Монтелукаст Акорд 5 mg\n• Ако Вашата астма или дишане или тези на Вашето дете се влошат, информирайте Вашия лекар незабавно.\n• Пероралната терапия с Монтелукаст Акорд 5 mg не е предвидена да лекува остри астматични пристъпи. Ако настъпи пристъп, следвайте инструкциите, дадени от Вашия лекар на Вас или на детето Ви. Винаги носете Вашето инхалаторно животоспасяващо лекарство за астма или това на детето Ви с Вас.\n• Много е важно Вие или Вашето дете да вземате всички предписани от лекаря Ви лекарства за астма. Монтелукаст Акорд 5 mg не трябва да се използва вместо други лекарства за астма, които Вашият лекар е предписал на Вас или на детето Ви.\n• Ако Вие или Вашето дете сте на антиастматични лекарства, трябва да знае, че ако развиете комбинация от симптоми като грипоподобно състояние, изтръпване или вкочаненост на ръцете или краката, влошаване на белодробни симптоми и/или обрив, трябва да се консултирате с лекаря си.\n• Вие или Вашето дете не трябва да приемате ацетил-салицилова киселина (аспирин) или противовъзпалителни лекарства (известни като нестероидни противовъзпалителни средства или НСПВС), ако те влошават астмата Ви или тази на детето Ви.\nМонтелукаст Акорд 5 mg са налични за деца от 6 до 14 годишна възраст.\nМонтелукаст Акорд 4 mg са налични за деца от 2 до 5 годишна възраст. Монтелукаст Акорд 4 mg таблетки за дъвчене не се препоръчват за деца под 2 годишна възраст.\nНякои лекарства могат да повлияят начина на действие на Монтелукаст Акорд 5 mg или Монтелукаст Акорд 5 mg може да повлияе начина на действие на други лекарства.\nМоля, информирайте Вашия лекар или фармацевт, ако Вие или детето Ви приемате или наскоро сте приемали други лекарства, включително и такива, отпускани без рецепта.\nИнформирайте Вашия лекар, ако Вие или детето Ви сте приемали някои от следните лекарства преди започване на прием на Монтелукаст Акорд 5 mg:\n• фенобарбитал (използван за лечение на епилепсия), фенитоин (използван за лечение на епилепсия)\n• рифампицин (използван за лечение на туберкулоза и някои други инфекции) Прием на Монтелукаст Акорд 5 mg с храни и напитки\nМонтелукаст Акорд 5 mg не трябва да се приема веднага след хранене, а да се взема най-малко I час преди или 2 часа след хранене.\nЖени, които са бременни или възнамеряват да забременеят трябва да се консултират с лекаря си, преди да приемат Монтелукаст Акорд 5 mg за дъвчене. Вашият лекар ще прецени дали може да вземате Монтелукаст Акорд 5 mg през този период.\nНе е известно дали монтелукаст преминава в майчиното мляко. Трябва да се консултирате с Вашия лекар преди да приемете Монтелукаст Акорд 5 mg таблетки за дъвчене, ако кърмите или възнамерявате да кърмите\nНе се очаква Монтелукаст Акорд 5 mg да повлияе Вашата способност да шофирате автомобил или да работите с машини. Въпреки това, индивидуалният отговор към лекарството може да е различен. Някои нежелани реакции (като замайване и сънливост), които са съобщавани много рядко за Монтелукаст Акорд 5 mg таблетки за дъвчене, може да повлияят способността на някои пациенти да шофират или да работят с машини.\nВажна информация относно някои от съставките на Монтелукаст Акорд 5 mg\nМонтелукаст Акорд 5 mg съдържа аспартам, който е източник на фенилаланин.\nМоже да е опасно, ако Вие или детето Ви имате фенилкетонурия. Ако Вие или Вашето дете имате фенилкетонурия (рядка наследствена болест на метаболизма) трябва да имате предвид, че всяка таблетка за дъвчене Монтелукаст Акорд 5 mg съдържа фенилаланин (еквивалентен на 0.842 mg фенилаланин за 5 mg таблетка за дъвчене).\n3. Как да приемате Монтелукаст Акорд 5 таблетки за дъвчене\n• Това лекарство трябва да се дава на деца под родителски контрол.\n• Вие или Вашето дете трябва да приемате само по една дъвчаща таблетка Монтелукаст Акорд 5 mg веднъж дневно, както е предписал лекарят Ви.\n• Лекарството трябва да се приема дори ако Вие или детето Ви нямате симптоми или имате остър астматичен пристъп\n• Вие и детето Ви трябва винаги да приемате Монтелукаст Акорд 5 mg таблетки за дъвчене така както е казал лекарят Ви. Попитайте Вашия или този на детето Ви лекар или фармацевт, ако не сте сигурни.\n• Лекарството трябва да се приема през устата.\nМонтелукаст Акорд 5 таблетки за дъвчене трябва да се приемат вечер по една таблетка дневно. Монтелукаст корд 5 mg таблетки за дъвчене не трябва да се приемат веднага след хранене; а да се вземат най-малко 1 час преди или 2 часа след хранене.\nАко Вие или Вашето дете приемате Монтелукаст Акорд 5 mg таблетки за дъвчене, уверете се, че Вие или то не приемате други лекарства, съдържащи същото активно вещество, монтелукаст.\nАко Вие или детето Ви сте приели повече от необходимата доза Монтелукаст Акорд 5 mg таблетки за дъвчене незабавно потърсете Вашия лекар или този на детето Ви.\nНе са съобщени нежелани реакции при по-голяма част от докладваните случаи на предозиране. Най-често възниквалите симптоми, докладвани при предозиране при възрастни и деца са включвали коремна болка, сънливост, жажда, главоболие, повръщане и свръхчувствителност.\nАко сте пропуснали да приемете или да дадете Монтелукаст Акорд 5 mg таблетки за дъвчене на Вашето дете\nОпитайте да давате или да приемате Монтелукаст Акорд 5 mg таблетки за дъвчене, както е предписал Вашия лекар. Ако обаче Вие или Вашето дете изпуснете една доза, просто продължете обичайната, от една таблетка веднъж дневно.\nАко Вие или Вашето дете сте спрели приема на Монтелукаст Акорд 5 mg таблетки.\nМонтелукаст Акорд 5 mg таблетки за дъвчене може да лекуват Вашата или астмата на детето Ви само ако Вие или то продължавате да ги приемате.\nМного е важно да продължавате да приемате Монтелукаст Акорд 5 таблетки за дъвчене толкова дълго, колкото Вашият лекар е предписал. Това ще помогне за контролиране на Вашата или астмата на детето Ви.\nАко имате някакви допълнителни въпроси, свързани с употребата на този продукт, моля, попитайте Вашия лекар или фармацевт или този на детето Ви.\nКакто всички лекарства, Монтелукаст Акорд 5 mg таблетки за дъвчене може да предизвикат нежелани реакции, въпреки че не всеки ги получава.\nИзползват се следните термини за описване колко често се съобщават нежелани реакции.\nс неизвестна честота: честотата не може да се определи от налични данни.\nВ клинични изпитвания с Монтелукаст таблетки за дъвчене, най-честите докладвани нежелани реакции, сързани с Монтелукаст таблетки за дъвчене са:\nЗа 5 mg:\nОбикновено те са леки и се появяват по-често при пациенти, лекувани с монтелукаст, отколкото при плацебо (таблетка, несъдържаща лекарство).\nДопълнително, докато лекарството е предлагано на пазара са съобщени:\n• инфекция на горните дихателни пътища(много чести);\n• увеличена склонност към кървене (редки);\n• алергични реакции, включващи обрив, подуване на лицето, устните, езика, и/или гърлото, които могат да причинят затруднение при дишане или преглъщане (нечести);\n• промени в поведението и настроението (нарушения на съня, включително кошмари, проблеми със съня, ходене на сън, раздразнителност, безпокойство, тревожност, възбуда, включително агресивно поведение или враждебност, депресия, (нечести), тремор, разстройство на вниманието, нарушение на паметта (редки) халюцинации, дезориентация, суицидни мисли и действия (многоредки);\n• замаяност, сънливост, изтръпване на крайниците/вкочаненост, припадъци (нечести);\n• палпитации (редки);\n• кървене от носа (нечести); диария, гадене, повръщане (чести); сухота в устата, нарушено храносмилане (нечести); хепатит (възпаление на черния дроб) (многоредки);\n• обрив (чести); кръвонасядане, сърбеж, уртикария (нечести); чувствителни червени бучки под кожата най-често по пищялите (еритема нодозум); тежки кожни реакции (еритема мултиформе), които могат да се появят без предупреждение (много редки);\n• ставни и мускулни болки, мускулни спазми (нечести);\n• треска (чести), слабост/умора, неразположение, подуване (нечести).\nПри астматични пациенти, лекувани с монтелукаст, са съобщени много редки случаи на комбинация от симптоми като грипоподобно състояние, изтръпване или вкочаненост на ръцете и краката, влошаване на белодробните симптоми и/или обрив (синдром на СЬш^-ЗПашз). Трябва да съобщите веднага на Вашия лекар, ако Вие или детето Ви развиете някои от тези симптоми.\nПопитайте Вашия лекар или фармацевт за повече информация относно нежеланите реакции Ако някоя от нежеланите реакции стане сериозна, или забележите други, неописани в тази листовка нежелани реакции, моля, уведомете Вашия лекар или фармацевт или този на детето Ви.\nАко получите някакви нежелани лекарствени реакции, уведомете Вашия лекар или фармацевта или медицинската сестра. Това включва всички възможни неописани в тази листовка нежелани реакци. Можете също: да\n5.\tКак да съхранявате Монтелукаст Акорд 5 mg таблетки за дъвчене\n• Не използвайте това лекарство след срока на годност, който е посочен на етикета и картонената кутия след "Годен до:". Срокът на годност отговаря на последния ден от посочения месец.\n• Да не се съхранява над 30°С. Да се съхранява в оригиналната опаковка, за да се предпази от светлина и влага.\n• Не изхвърляйте лекарствата в канализацията или в контейнера за домашни отпадъци. Попитайте Вашия фармацевт как да изхвърляте лекарствата, конто вече не използвате. Тези мерки ще спомогнат за опазване на околната среда.\nКакво съдържат Монтелукаст Акорд 5 таблетки за дъвчене?\n• Активната съставка е монтелукаст. Всяка таблетка съдържа монтелукаст натрий, който отговаря на 5 монтелукаст\n• Другите съставки са: манитол (Е241) (БО 200), микрокристална целулоза (РН 112), кроскармелоза натрий, аромат на череша (501027 АР0551), червен железен оксид (Е 172), аспартам (Е951), магнезиев стеарат\nКак изглежда Монтелукаст Акорд 5 таблетки за дъвчене и какво съдържа опаковката?\nРозова на цвят, напръскана, овална, двойноизпъкнала таблетка, с релефен надпис "М5” от едната страна и без надпис от другата\nОпаковани в ОРА-А1-РУС/А1 блистер.\nВидове опаковки: 7,10,14,20,28, 30, 50, 56, 84,90,98,100,140 и 200 таблетки.\nccord Healthcare Limited, Sage House, 319 Pinner Road, North Harrow, Middlesex, HAI 4HF, Обединено кралство\nAccord Healthcare Limited, Sage House, 319, Pinner Road, North Harrow, Middlesex, HAI 4HF, Обединеното кралство\nCemelog BRS, H2040 Budaörs, Vasut u. 13, Унгария\nДата на последно преразглеждане на листовката 07/2014\nМОНТЕЛУКАСТ АКОРД ТАБЛ. 5 мг.х 30 се предлага във vitania.bg на цена от 3,20 лв. Може да бъде закупен и офлайн (цената е различна от тази в сайта) от София - Дружба, BILLA, София - Люлин, Кауфланд, София - Младост 1.\nМОНТЕЛУКАСТ АКОРД ТАБЛ. 5 мг.х 30 се произвежда от Accord и може да бъде закупен от Витания на преференциална цена от 0,32 лв., ако използвате вашите бонус точки.\nМОНТЕЛУКАСТ АКОРД ТАБЛ. 5 мг.х 30 - подобни продукти


Какво прави българинът в интернет - Lifestyle.bg\nНово проучване, проведено от KANTAR TNS по поръчка на Google, изследва особеностите в поведението на интернет потребители в България на възраст над 16 години. Техните нагласи са сравнени с тези на граждани на още 63 държави.\nЦелта е да покаже какви онлайн услуги използваме ние, българите, колко често го правим и през какви устройства.\n70% от българите използват интернет за лични цели. В глобален план този показател е 82%.\nНай-активните потребители са във възрастова категория 25-34 и 35-44 години. Данните за тази година показват, че българинът има средно по 2.4 устройства, свързани с интернет. За 2016 г. показателят е 2.3.\n55% от хората използват смартфони, а тези, които се доверяват на лаптоп, са 34%.\nПотребителите, които използват наравно компютър и смартфон за достъп до интернет, са 41%.\nПоведение на българина в интернет\nНашият модел на поведение не се различава от световната тенденция - 83% от нас използват интернет за намиране на информация.\n80% за забавление.\n60% с цел решаването на някаква конкретна задача.\n28% качват съдържание в интернет.\nА 30% публикуват решения на проблеми, с което помагат на други потребители.\nПоне веднъж месечно 70% от българите търсят информация за стоки и услуги онлайн. 62,5% търсят конкретно място и маршрут, а 48% правят онлайн покупка.\nБългарите използват най-често търсачка - 87%, свързват се със социални мрежи - 83%, гледат видео - 83%.\nИзследването е проведено в периода 1 април - 30 юни 2017 г. Пълните резултати са достъпни на Consumer Barometer.\nза какво се използва интернет\nЛайфстайл / Истории / Идеи / Какво прави българинът в интернет


Искат затвор за виновните за смъртта на Чочо Попйорданов - Скандално\nИнтернет потребители протестират срещу бездействието на държавата\nНелепата смърт на популярния и обичан актьор Чочо Попйорданов потресе десетки хиляди българи. Тя се превърна в последната капка, която преля чашата на народното търпение и накара хората да възроптаят срещу станалата пословична немърливост на родните власти и различни отговорни лица, които смучат заплати без на практика да вършат нищо.\nДали Чочо Попйорданов е бил пиян или не при падането си от два метра в гробищата в Бояна, няма никакво значение. Това е всеобщото мнение из интернет форумите и хората искат най – накрая да възтържествува справедливост. Някои са убедени, че Чочо е бил почерпен, други, че просто е скърбял за майка си, но защитниците и на двете хипотези са категорични, че вина за смъртта му имат управниците на гробищния парк, които не са сторили нищо, за да обезопасят опасния участък.\nГробищата в Бояна\nПовечето са категорични, че предупредителната табелка съвсем не е достатъчна, а голяма част от форумците предполагат, че тя е била поставена след инцидента с Чочо Попйорданов. Мнението е, че актьорът е поредната жертва на типичната за България „мърлявщина”.\nГлавният архитект на гробищата в Бояна трябва да понесе своята отговорност. Повече от ясно е, че той е поредният спуснат от високо парашутист, който „добре се е уредил” на лека служба и взема пари без да си дава много – много зор.\nСпоред официалната информация от полицията, не е правена кръвна проба на Чочо Попйорданов за алкохол и е напълно възможно той да е бил абсолютно трезвен, в което вярваме и ние. Поклонение пред тленните останки на актьора ще се състои тази сряда от 11: 00 часа в Народния театър.\n4 кометара за Искат затвор за виновните за смъртта на Чочо Попйорданов\n06.05.2013 в 16:26\nЗа да се пребие така Чочо е бил трезвен.Пиян човек не може да пострада така.\nКрасимир Крачунов Отговор\n07.05.2013 в 8:35\nНа първо място съболезнования на роднини, близки, колеги и приятели на Чочо!\nВторо: Според мен виновните за трагичният инцидент са давама\n– единият е сегашните некомпетентни управетели на гробищен парк Бояна\n– другият е сегашния управителна ОП “ Гробищни паркове“ В. Григоров, защото този човек от години е Ментор на частен гробищен парк Бояна.\nТой дава съвети на собствениците кое как да се направи, кой да ги управлява и как въпреки, че и той самият е доказано некомпетентен!\nРадослав Минев Отговор\n15.08.2017 в 3:10


Animal Crossing Pocket Camp: Кодове, съвети, тайни и всичко, което трябва да знаете - Интернет | Може 2021\nAnimal Crossing Pocket Camp: Кодове, съвети, тайни и всичко, което трябва да знаете\nпоради да убие играта, без да се налага да харчите пари от реалния свят\nAnimal Crossing Pocket е горещата нова мобилна игра на Nintendo, която завладява света от буря. Това е очарователно малко творение, което е честно по-скоро инструмент за релаксация, отколкото традиционна „игра“, но феновете на оригиналната серия и симпатичните животни със сигурност са я харесали.\nПо типичен начин на Nintendo, компанията отказа играта, без да знаете много от нея, което означава, че играчите са пропуснали някои полезни съвети и трикове. За щастие за вас съставихме списък на всичко, което трябва да знаете, точно тук:\nПийт Дейвидсън татуировка Ариана\n1. Разклатете дървета, дори и да нямат плод по тях\nПразните дървета могат да пускат камбани, когато ги разклатите!\n2. Пазарът променя артикулите в продажба на всеки шест часа\nТака че следете времето.\n3. Можете да оставите плодове на пода, ако ви остане място за инвентара, то няма да изчезне\nПоне според този потребител на Twitter:\n5. Говорейки за ограничен инвентар, всъщност можете да оставите до 3 парчета плодове на земята (2 за кокосови дървета), те няма да изчезнат, докато не разклатите нова партида плодове надолу. pic.twitter.com/yaju5VVnKm\n- Grompus Gen (@lefrenchyfrench) 21 ноември 2017 г.\n4. Най-доброто време за посещение на кариерата е ...\nНай-доброто време за посещение на кариерата Shovelstrike е, когато предлага камбани като награда. Ще знаете, че е време, когато на иконата за кариерата на картата има икона, показваща торба с камбани.\n5. Спечелете 100 билета с лек достъп лесно\nПросто свържете своя Nintendo акаунт към играта и веднага ще получите подарени 100 билета. Ако нямате акаунт, можете лесно да го направите онлайн (той е напълно безплатен).\nСъсредоточете се върху правенето на услуги за животните\nТова е бърз начин да получите награди.\nЕто всички награди за изравняване\nЕто за какво работите.\nAnimal Crossing Pocket Camp: Кодове, съвети, тайни и всичко, което трябва да знаете. Снимка: други\nкак да си направя шапка с джаджи\nники минаж и говеждо месо от дрейк\nзапознанства с конър франта\nтерапевт какво казваме мем


Международната космическа станция може да опустее след аварията на "Союз" - Новини за компютри, смартфони, технологии и наука\nАстронавт на НАСА и руски космонавт трябваше да направят спешно кацане на Земята тази сутрин, след като руската ракета “Союз”, която ги отведе в орбита, претърпя авария. Двамата членове на екипажа – Ник Хейг (САЩ) и Алексей Овчинин (Русия) безопасно кацнаха в Казахстан по-малко от един час след излитането. По информация на НАСА, те са в добро състояние.\nЕкипажът излетя от космодрума “Байконур” в Казахстан в 4:40 ч. Около шест минути след старта, руската държавна космическа корпорация Роскосмос заяви, че има проблем с полета. Аварията накара летците да се върнат обратно и да направят принудително кацане.\nРоскосмос обяви, че създава държавна комисия, която да разследва повредата. Екипът на руската държавна корпорация добави, че вече проучва данните от старта. НАСА каза, че също ще анализира какво се е случило.\nТова е вторият проблем с ракетата “Союз” през последните няколко месеца. През август друг инцидент накара руските медии да предполагат саботаж на мисиите.\nНо днешният провал би могъл да има още по-значими последици за програмата за космически полети на НАСА. Малко вероятно е Русия да започне мисия със “Союз”, докато не разбере какво точно се е случило по време на този полет. А за момента “Союз” е единственото средство на НАСА за транпортиране на астронавти на Международната космическа станция. Две частни американски компании – SpaceX и Boeing – разработват летателни средства, за да превозват астронавтите на НАСА до и от МКС. Техните услуги обаче ще са налични най-рано през лятото на следващата година.\nВсе още има трима души на борда на МКС, които са там от 6 юни. Капсулата “Союз” може да функционира пълноценно около 200 дни в орбита, което означава, че екипът ще трябва да се върне на Земята до края на годината. Ако руската ракета не е приведена обратно в действие дотогава, възможно е Международната космическа станция да бъде изоставена за известно време.\nТагове / Tagged авария, НАСА, ракета, русия, САЩ, Союз


Какво се случва в света на "Прада" - e-vestnik.bg\nКакво се случва в света на „Прада“\nБ. р. – „В света на „Прада“. Зад кулисите на един социален феномен“ (Колибри) разкрива истината за налагането на един бранд, който отдавна се е превърнал в стил на живот и поведение. От привидно хладната среща на Миуча Прада и Патрицио Бертели впоследствие се ражда неудържим творчески феномен, който шокира, хипнотизира, преобръща естетически стандарти и генерира тенденции. Основана през 1913 г. в Милано от Марио Прада, днес модната къща е символ на минимализъм, женственост, провокация и неустоим комфорт. Джан Луиджи Паракини е дългогодишен италиански журналист, който повече от десетилетие следи капризите на модата и ги сервира на широката общественост от страниците на „Кориере дела Сера“. Следва откъс от книгата в превод на Цветанка Цанкова.\nТвърди Перейра, всъщност твърдението е на известната астроложка Ема Перейра, според която щом жена Телец срещне мъж Овен, докато Слънцето преминава през зодия Близнаци (а рождената Луна и на двамата е в Близнаци) и неговата Венера е в пълна хармония с нейната, сигурно ще се случи нещо много важно, и то не единствено в сферата на емоциите.\nТака или иначе, онези първи изпитателни и съвсем не приятелски погледи, които си разменят, са началното парченце на един пъзел, родил се от няколко чанти и превърнал се в пъстроцветно модно явление.\nВъншният вид започва да отразява стила и начина на живот благодарение и на сериозните инвестиции, с които „Прада“ се настанява в области, на пръв поглед далече от модата: изкуство, научни изследвания, ветроходство, архитектурен дизайн, култура в широкия смисъл на думата. До голяма степен те съвпадат с интересите и личните предпочитания на двойката Прада–Бертели и в тях работи един изключителен „щурмови отряд“, състоящ се от консултанти, проектанти и хора на изкуството, които използват езика на авангарда и на концептуалността. А той е отличителният белег на продукта „Прада“.\n„В един от последните броеве на „Домус“ – обяснява директорът на списанието Флавио Албанезе, архитект и дизайнер – се запитахме какво точно да разбираме под „обществен вкус“. Анализът ни започна от социолога Георг Зимел и завърши със семиолога Ролан Барт. Стигнахме до заключението, че е съвкупност от въздействия и тенденции, допринасящи за изграждането или промяната на стила на живот. Факт е, че в наши дни „Прада“ е несъмнено една реална проява на вкусовете на обществото. Изобщо нямам предвид модата, защото е аспектът, който най-малко ме интересува, макар и тя, Миуча, да доказа, че е успяла да забележи много преди останалите усещането за смърт на днешното общество. Това е типично за хора, формирали се под влияние на левите политически сили. Те, от една страна, осъзнават вредата от ценностите на потребителското общество, а от друга, решават да създават нови потребителски нагласи и после да се чувстват отговорни, задето са ги създали.“\nСимволи, мисъл, новаторство – от тях се заражда, развива и все още се налага философията на „Прада“.\nСтефано Пилати, творчески директор на „Ив Сен Лоран“, който в „Прада“ е работил първоначално като консултант по тъканите, а след това – като сътрудник по оформянето на цялостния стил, признава: „Това е една от рядко срещаните в света на модата търговски марки, която наистина отприщва въображението благодарение на способността си да въздейства със силата на мисълта и със стремежа да бъде градивна в непрестанното актуализиране на тази мисъл. Такъв е резултатът от играта „в отбор“ на Прада–Бертели, които са сред първите, проявили любопитство и гъвкав подход към други форми на визуалните изкуства, на комуникацията, на изразните средства като цяло. Те са хора със силна съвременна идентичност“.\nВсичко започва през пролетта на 1913 г., когато дядото на Миуча – господин Марио Прада – и брат му Мартино откриват в прочутата миланска Галерия „Виктор Емануил II“ елегантен магазин, над който се чете надписът „Братя Прада“.\nНа рафтовете и на витрините са изложени куфари и пътнически сандъци с многобройни отделения, пътни чанти, вечерни дамски чанти с необичайни висулки във формата на череп, бастуни за разходка с дръжки от слонова кост, гребени от костенурка, кутии за бижута. Тези изделия привличат с разнообразието на кожите, от които са изработени: слонска, моржова, алигаторска, змийска и от какви ли не още редки животни. Освен това са показани съдове от порцелан, часовници и различни сребърни прибори. Най-търсените артикули са кожените несесери за пътуване с изискани орнаменти от кристал и едни странни сандъци за морски пътешествия, наподобяващи малки подвижни гардероби.\nСледвайки примера на коронованите особи, важните клиенти се умножават. Сред тях са не само изтъкнатите милански фамилии, но и редица европейски аристократи – редовни посетители на представленията в разположената на две крачки Ла Скала. Те не пропускат да минат през магазина на братята Прада, за да купят сватбен подарък или да понапазаруват, преди да отплават на някое далечно пътешествие.\nПо време на пътуванията си господин Марио не разглежда само кожи и паметници. Повлиян от брат си Мартино, който е активист на „Ационе католика“, се увлича от идеите на движението. През 1920–1930 г., пътувайки до Лондон и Париж, носи поверителни документи на дон Луиджи Стурцо, към когото се обръщат редица сънародници, принудени да емигрират, защото са били преследвани от фашистката полиция.\nНека обаче се върнем там, откъдето подхванахме нашия разказ, на деня 10 юни 1977 г., когато започналата отскоро да работи в обвеяния със слава магазин на семейството госпожица Миуча Прада иска на всяка цена да види кой е онзи тосканец, който си позволява да имитира чантите, имащи зад гърба си една такава предистория.\nПолята и хълмовете на Тоскана, с ярките, менящи се с всеки сезон цветове, са неизказано романтични. Но тяхната чувственост и нежност не бива да оставят на заден план целта, а тя е „факти, не думи“, ако го кажем с известната тогава реклама за хладилници.\nВ крайна сметка обувките не са ли недвусмислена покана човек да върви?


Банскалии отново на протест, блокираха пътя за Драма, искат втората кабинка – Труд\nБанскалии отново на протест, блокираха пътя за Драма, искат втората кабинка\n10.02.2015 • 18:05\nЗа втори път стотици банскалии излязоха да протестират с искането министерски съвет да даде зелена светлина за изграждането на втора кабинка в ски-зоната. Този път протестиращи не бяха заградили пътя към Банско, а препречиха главното шосе на Предел, което е отправна точка към Разлог ,Гоце Делчев и ГКПП-Илинден-Драма.\n„Банско няма да се откаже, чакаме решение, а не думи“ , това скандираха протестиращите, които развяваха знамена и плакати.\n„Въпреки потопа от дискусии и изказани мнения вратата пред развитието на ски зона Банско продължава да е затворена. Наистина двама министри и много експерти изказаха словесна подкрепа за инвестиционния проект, но ние слушаме думи вече повече от 5 години. И все по-трудно ще им повярваме, докато не видим конкретни дела, казаха банскалии на протеста.\nМестните хора и бизнесът настояват вече 7 години да се направи втора кабинка и нови писти, за да се сложи край на сраните опашки пред лифта в Банско. Протестиращите настояват Министерският съвет да реши проблема, който пречи на развитието на курорта. Те са категорични,че няма да спрат с барикадите и блокадите, докато не видят конкретен резултат.В следващите дни банскалии ще блокират пътя за Гърция, а след това отиват в София.


Бойко Борисов: Валери Симеонов е честен човек – Труд\nБойко Борисов: Валери Симеонов е честен човек\tВоенно-патриотични съюзи бранят Иво Антонов\n19.05.2017 • 18:08\nВалери Симеонов за мен е честен човек. Това отговори в Шумен премиерът Бойко Борисов, запитан дали поведението на вицепремиера за демографската и икономическа политика в настоящия кабинет обтяга отношенията в коалицията.\n„От една страна е глупост, от друга страна след като следваме принципа, не трябва да допускаме подобни неща, за което платиха с кариерите си заместник-министърът на регионално развитие и т.н. И това да ни е обица на всички на ухото“, заяви Бойко Борисов. „Само преди 10-15 дни, когато се правеше правителството, БСП също обявяваха, че единственият техен партньор са точно тези хора. Ако беше обратна ситуацията, ако те ни бяха победили и бяха управляваща коалиция – нали са същите тези хора, сега нека, както ние преживяхме, когато сме губили, нека и те разберат, че когато се губи, не може през 2-3 месеца да правим избори, защото на някой му скимнало“, каза Борисов. Той посочи, че едно е да си опозиция или политически лидер и съвсем друго е, когато си облечен с институционална власт. „Всички тези хора са с ума си и разбраха и виждат, че когато си облечен в институционална власт, става различно, затова ако бъдем по-спокойни и по-толерантни, ще е от полза за всички“, каза още Бойко Борисов.\nПо-рано днес военно-патриотични съюзи изпратиха писмо до министър Каракачанов във връзка с поисканото освобождаване на директора на дирекция „Социална политика“ в МО Иво Антонов. Тази позиция са скрепили с подписите си председателите на Съюз на възпитаниците на ВНВУ, ШЗО и РВГ, Съюз на офицерите и сержантите от от запаса и резерва, Съюз на военноинвалидите и военнопострадалите, Съюз на ветераните от войните, Съюз на офицерите от резерва „Атлантик“, „Сини каски“, Клуб 199, Асоциация на Сухопътните войски, Национално движение „Традиция“ и клуб „Братя по оръжие“.\nИскането си те аргументират, като посочват, че добре са работили с Антонов. Желанието им е той да не бъде освобождаван, защото е сред най-добрите професионалисти в сферата си.\nПрипомняме, че Иво Антонов бе приет по спешност вчера в кардиологията на ВМА, след като премиерът Бойко Борисов нареди той да бъде уволнен заради снимка във Фейсбук с изпъната за нацистки поздрав ръка пред германски танк.\nВсички са от един дол дренки. На Бойко и дявола би му харесал стига да му осигури власт.\nДа сега той е честен,това е истинската му същност,това е неговият морал и на неговите хора,властта за тях е най важна обикновените хора нямат значение.Важно е те и Борисов да трупат милиони,за това нежелае да ги дават по телевизията за да не се вижда цирка и пошлостта.\nВърховна наглост!!! Какъвто единият, такъв и другият !!!! Имате ли поне грам срама пред народа, бе ????\n4ervenite grajdani na BG sa boklutzi i KPETEHE……………….\nГ-н премиер е решил ако наесен го съборят от властта, да поеме пътя за президент. Ама надали. Нека си раздели държавата на 240 мажоритарни райони. Това ще му остане. Май че скоро ще си мерят силите с опозицията и Патриотите.\nPS: „Няма значение“, разбра ли накъде гледа онзи застанал отстрана на танка Майбах T-IV? Май че не към танка, щото последният е вдигнал дулото на оръдието и хич не му обръща внимание. Много ще има да пишеш коментари и да развяваш байрака, ама няма балами да ти се връзват.


Poligraff.NET - Гонка с мотори по Околовръстното на София отне живота на двама - Новини от Бургас, страната и света\nГонка с мотори по Околовръстното на София отне живота на двама души,съобщават от полицията.\nГонка с мотори по Околовръстното на София отне живота на двама души,съобщават от полицията. Жертва на високата скорост са станали 25-годишно момиче и мъж с неустановена самоличност. Двамата са се движили в посока "Младост", когато се ударили в мантинелата.\nНа километър от мястото на инцидента мотористи изпробвали възможностите на машините си, без да спазват каквито и да е ограничения.\nСлед смъртта на двамата мотористи полицията е спряла състезателите. Един от групата успял да избяга, друг пък бил без книжка за управление на каквото и да било МПС. Други двама нямали категория за управление на мотор.\nЕтикети : новини от страната, днес, мотори, гонка, катастрофа, столица, мантинела, загинали, момиче, момче


Теория на робството и свободата :: За йога и историята й - 1\n02.05.2006 19:37 - За йога и историята й - 1\nАвтор: anatoliy Категория: История\nПрочетен: 4922 Коментари: 0\tГласове:\nПоследна промяна: 14.03.2010 15:15\nВъпреки изопачаването на древната йога в сегашните й видове, както и в други видове през вековете, тя възниква не благодарение на разни учители и гурута, а е базирана на основата на личните експерименти и търсения на много хора, както и на споделянето на опита помежду им. И така всичко се е пренесло и запазило до момента, когато всичко постигнато е било откраднато, прикрито и изопачено. Основните насоки на търсенията на древните са били - тялото, ума и помощните средства. От експериментите с тялото са възникнали различните пози, споменаващи се в някои източници като около 8 400 000 на брой както и различни очистителни процедури, целта на които е поддържането на тялото в добро функционално състояние. От експериментите с ума са възникнали различните начини за повлияването му, промяната на мисленето и повишаването на възможностите му. Така са изнамерени мантрите, джапите, янтрите и други подобни. Експериментите върху помощните средства са се простирали върху храненето, дишането, върху приемането на отрови, алкохол и наркотици. Трите вида като средства са се използвали за различни цели. Една от целите е за само събуждане или за самошокиране, обособила се по-късно като дзен.Принципа на измисляне на пози за самошокиране и самосъбуждане е бил следният - те да бъдат неудобни, да предизвикват болка и неприятни усещания. Целта на използването на помощните средства е била същата. Приемали са се неприятни и безвкусни храни, поемали са се сериозни количества алкохол или наркотици. Идеята е била да не се губи съзнание, да се възвърне присъствието на човека, приетите средства да не отклоняват вниманието. При дишането е експериментирано с ритъма му. Дишането е ставало целенасочено и неритмично, което довежда до промяна на ритмичната работа на несъзнателната(програмираната)система. За ума са измисляли думи и изречения, водеши до блокиране на нормалната работа на някоя част от системата (на дадена програма или навик). Ефектът се получава, като се повтарят на глас или на ум.\nГореописаните са били използвани и за поддържане и лекуване на ума. В този случай дори и неудобните пози чрез постоянното им повторение стават удобни, тъй като организма свиква с новото и те се вграждат, след като са станали програма, с другите програми в ума. Същото се получава и с помощните средства и повторението на думи и изречения. Всяко нещо, което се повтаря, става навик, което може и да води до приятни усещания. Последствието от това обаче е съдаването на нова нужда, резултатите от което са като при наркотиците. Както споменах, позите могат да се използват за поддържане и поправяне или лечение на тялото и организма. Връзките между отделните части или органи се осъщетвяват чрез проводи или тръби, познати под името нади. Когато има запушване в някоя тръба, за да се отпуши тя е необходима сила или приток на повече от това, което преминава през нея. Обикновено това което тече през тръбите го наричат жизнена енергия или само енергия. Ще използвам този термин за сега.\nЗа да се увеличи притока на енергия в дадена тръба, понеже количеството за целия организъм е постоянна величина, ще трябва да се ограничи или спре в някои от другите тръби, в които няма запушвания. Поради тази причина позите от този тип са свързани с различни изкривявания и сгъвания на тялото, като целта е сгъването на някои здрави тръби и разгъването на запушените, като по този начин общата енергия е принудена да създаде увеличен натиск в запушените. Заниманието с този тип йога - позите, може да бъде колкото полезен, толкова и вреден.\nВиждал съм доста хора, които са си навредили с това, понеже преди започването на заниманията си са имали запушвания. Доста време не можех да си обясня защо се получава така, а отговора беше прост. Обикновено хората започват заниманията си по описания от книги или при посещаване на курсове, водени от учители. Трябва ясно да се знае, че всеки човек има различни проблеми и различни запушвания, за което е необходимо позите и комплексът от пози да е различен, както и самият режим на използването им.\nВсеки може да си отговори какъв е резултата от това, ако човек със запушване в дадена тръба ограничава притока на енергия именно към нея, и го насочва към здрава тръба. Не само че запушената ще се запуши още повече, но и здравата, от пренасищане може също да се запуши...\nЗа кандидат-човеците - 1


Адреналин – извън пистата? Няма застрахован от лавини! - Последни Новини от DNES.BG\nНяма екипировка, която да ти гарантира, че ще оцелееш\n14 яну 2019 09:45, Цветелин Димитров\nОще по темата: планинаскиоцеляванеснягсноубордподготовкалавина\nДо БобчоОсвен това, самото предизвикване на лавина (целенасочено!) крие опасност за живота и здравето на други, нищо неподозиращи, туристи, които чинно спазват Правилата на Планината и си се разхождат на обозначените места.Така че това е все едно да караш със 140 в насрещното на магистрала.\nПроверил преди 2 години\nИма екипировка - червено вонце, свински пържолки с кисело зеленце на софра с добри приятели и гледаш лавината как пада през прозореца на хижата, а в камината цепениците пукат и огънят играе на криеница със сенките по ъглите на одаята...\nбългари имат проблеми в Македония, и то по собствена вина дали някой ще им помогне? Нали помните корабчето по Охридското езеро? Колко българи се удавиха? Кой и на колко години затвор беше осъден? Яростната антибългарска кампания придружена с териториални претенции продължава. Беше ли осъден оня Миленков или както там му е името, за чупенето на български войнишки паметници? Пък и не е само той. Чупенето на български светини там е постоянно.Има и читави, но повечето ни мразят!\nИмам 1 група приятелчета, които редовно карат по тези писти, търсейки адреналин. 2 от момчетата, лека им пръст, починаха. Въпреки това, останалите продължават да карат. За мен това е пълно безумие!\nТръгнали преди 2 години\nмакедонци да спасяват! Бе оставете ги за изпукат тези гадове!


КНСБ - КНСБ иска увеличение на заплатите на младите преподаватели във ВУЗ\nКНСБ иска увеличение на заплатите на младите преподаватели във ВУЗ\nОт 850 до малко над 2000 лв. Така варират заплатите в държавните висши училища, стана ясно вчера на форум в КНСБ, организиран от Национален браншов синдикат "Висше образование и наука". На дискусията присъстваха президентът на КНСБ Пламен Димитров, образователният министър Красимир Вълчев, председателката на парламентарната комисия по образование и наука Милена Дамянова, десетки ректори на ВУЗ-ове, представители на студентските съвети.\nСпоред изследване, представено на форума, в четири държавни ВУЗ-а средната заплата на преподавателите е под 1 000 лв., което е като крайно негативна тенденция за сектора.\nСпоред данните на синдикат ВОН с най-ниски доходи са работещите в МГУ, после в ХТМУ, следват ги УАСГ и ВСУ „Любен Каравелов“. На другият полюс са училищата с най-високи заплати – ИУ Варна, МУ – Варна, Техническия университет в София, както и Пловдивския университет. Добре платени остават университетите с повече студенти- УНСС, Пловдивският, Югозападният и Икономическият университет във Варна. С много студенти, но ниско платени са Софийският и Техническият университет в София. Мезицинският университет остава с високо платени преподаватели, но с нисък брой студенти.\nСтатистиките показват, че тези заплати не са и в такава висока корелация с броя на студентите, а по-скоро са резултат от добро или лошо управление, заяви пред участниците Лилия Вълчева, председател на НБС ВОН. Тя призова част от университетите да намалят администрацията, която на места тежи прекалено много върху разходите им.\nТрябва да се намали приема и финансирането по част от професионалните направления във висшето образование, каза министърът на образованието Красимир Вълчев. Това са предимно създадените в последните 25 години специалности.\nСтава дума най-вече за професионални направления „Икономика“, „Администрация и управление“, както и „Туризъм“. За повечето позиции там е необходимо средно образование, посочи просветният министър. Ще се стимулира приемът в инженерните професионални направления, а така също и в аграрните и педагогическите, тъй като там има най-голям недостиг на кадри.\nРаботещите с висше образование в столицата са 27,5 % и само 3% са с основно или по-ниско образование, заяви кметът на София Йорданка Фадъкова, която беше гост на дискусията. По думите и 1/3 от гражданите в София са на възраст 15-34 г., което е окуражаващо, защото по-голямата част от тях работят и учат\nСпоред КНСБ най-онеправдани са младите асистенти, които средно получават 600-700 лв. месечно. Тези заплати трябва да бъдат увеличени с най-малко 20 на сто, заяви председателят на ВОН Лили Вълчева, която припомни и миналогодишното искане на КНСБ – най-малко 700 лв. начална заплата за млад преподавател.


Черно море Тича с първа победа в НБЛ | БГ Баскет | Спорт\nЧерно море Тича с първа победа в НБЛ\nНачало / Баскетбол / Бг Баскет / Черно море Тича с първа победа в НБЛ\nЧерно море Тича спечели първата си победа в Националната баскетболна лига. Пред собствена публика момчетата на треньора Галин Стоянов надделяха над Ямбол с 93:79. След днешното поражение гостите остават без спечелен мач в надпреварата. В пореден мач за Черно море Тича отлично се представи Коча Йовович, който завърши с 10 асистенции, 7 откраднати топки, 6 точки и 2 борби. За гостите Стейвиън Алън завърши с "дабъл-дабъл" - 15 точки и 10 борби.\nДомакините започнаха повече от добре срещата и поведоха с 5:2. След почти четири минути игра Черно море Тича успя да поведе със 7 точки при 15:8. След 17:10 за домакините около 5.44 минути преди края на първата част гостите вкараха 11 поредни безответни точки и не само изравниха при 17:17, но и спечелиха първата част с 21:17.\nЗа по-малко от две минути игра през втората част домакините изравнихе резултата при 23:23, последва още едно изравняване при 27:27, след което Черно море Тича поведе с 6 точки при 33:27. С кош на Мартин Стефанов 3.45 минути преди почивката домакините дръпнаха с 10 точки при 39:29. Черно море Тича взе убедително втората част с 29:19 и имаха преднина от 6 точки на полувремето - 46:40.\nСлед почивката отново домакините започнаха по-добре и за малко повече от три минути игра вкараха 11 срещу 3 точки и поведоха с 14 точки при 57:43. В средата на третата част Черно море Тича поведе с 16 точки при 61:45. Със страхотна игра в защита домакините увеличиха преднината си до 17 точки при 67:50 около 3 минути и половина преди края на третата четвърт.\nС кош и успешно изпълнен наказателен удар от Джеймс Гавин около 2 минути преди края на третата част Черно море Тича поведе с 20 точки при 72:52. През последната част домакините нямаха никакви проблеми, поддържаха комфортна преднина и заслужено взеха първата си победа в НБЛ през този сезон.\nЧерно море Тича - Ямбол - 93:79 - /17:21, 29:19, 28:17, 19:22/


МАРТИН СЛАВОВ – ЗА ЕДНА ФУТБОЛНА ДЕЯТЕЛКА И ЕДИН ФУТБОЛЕН РЕЗУЛТАТ | Sliveninfo\nюни 7, 2018\tКоментари 0 sliveninfo\t1464 Прегледи\nСтава въпрос за решението на Общински съвет Сливен за подмяна на концесионера на спортен комплекс „Хаджи Димитър“. Да, случва се точно подмяна на юридическото лице, което е страна по договор за концесия с община Сливен. Договорът е сключен през 2004 г., когато Лечков – кмет едва на няколко месеца, представлява Общината, а концесионерът се представлява от неговата сестра.\nОттогава до сега Общината по никакъв не е пречила на концесионера да изпълнява задълженията, които де факто сам си е определил в конкурсната документация. Напротив – подпомагала го е всячески: с плащания по организирането на конкурси по спортни танци; със стотици хиляди левове за уж общинския футболен клуб „Сливен 2000“ ( само за 2008 г. са малко под 1 млн. лв.); чрез настаняване на гости и почерпки с пари от общинската хазна и пр. И така години наред, само че конфликт на интереси няма, защото де-юре Лечков не фигурира никъде, нищо че текат едни общински пари към сестри, шурей, баджанаци, кумци и пр. Нещо като „Батко и Братко“- и там се оказа, че виновни няма…\nВносителят на предложението е общинският съветник от групата на Йордан Лечков адвокат Мария Григорова – дългогодишна футболна деятелка (член на УС на ОФК „Сливен-2000“) и изявен филантроп (чрез участието си във Фондация „100-те воеводи“).\nДобре, само че, след като нищо няма да се променя – защо го правите?! Или за едни ще се промени, а за други-не? Или все пак нещо ще се промени? И то съществено.\nЗа всички е ясно каква е целта на упражнението – едно юридическо лице с дългогодишни отношения (и задължения) с кредитори и доставчици се „лишава“ от единствения си актив (концесията), прехвърляйки го на ново дружество (универсален правоприемник, но само по отношение на активите). Новото дружество няма отношение с доставчиците и кредиторите на старото. Ако някой има някакви претенции да си ги предявява към старото дружество, което вече няма да е концесионер.\nС одобряването на това предложение ОбС нарушава Закона за общинската собственост (ЗОС) и Закона за предотвратяване и установяване на конфликт на интереси и два подзаконови нормативни акта – Наредбата за Реда за придобиване, управление и разпореждане с общинска собственост (НРПУРОС) и Стратегия за Управление на общинската собственост.\nПо същество, ОбС одобри сключването на нова сделка с нов юридически субект свързана с имот публична общинска собственост. Нарушен е ЗОС, чл.8, ал. 4, където се казва: „Предоставянето под наем и разпореждането с имоти и вещи – общинска собственост, се извършват чрез публичен търг или публично оповестен конкурс, освен ако в закон е предвидено друго. Условията и редът за провеждането на търговете и конкурсите се определят от общинския съвет в наредбата по ал. 2.“\nОбС нарушава и Чл. 11., ал.2 от ЗОС (1) (Изм. – ДВ, бр. 96 от 1999 г., изм. – ДВ, бр. 101 от 2004 г.): „Имоти и вещи – общинска собственост, се управляват в интерес на населението в общината съобразно разпоредбите на закона и с грижата на добър стопанин.“\n(2) (Изм. и доп. – ДВ, бр. 101 от 2004 г.): „Имоти и вещи – общинска собственост, се използват съобразно предназначението им и за нуждите, за които са предоставени. Предоставените имоти и вещи не могат да се преотстъпват за ползване, да се ползват съвместно по договор с трети лица, да се отдават под наем или да се пренаемат, освен в случаите, предвидени в закон.“\nОт гласувалите „за“ решението, един общински съветник – Красимир Кръстев, щатен служител на БФС, е в конфликт на интереси поради зависимост от служебното положение на Йордан Лечков – първи вицепрезидент на БФС.\nВъпросният имот, обект на концесионния договор не е включен в Годишна програма за управление и разпореждане с имотите – общинска собственост, с което ОбС нарушава Наредбата за Реда за придобиване, управление и разпореждане с Общинска Собственост чл.10, ал.3 и ал.4, които гласят:\nал.3 – „Общинският съвет приема стратегия за управление на общинската собственост за срока на мандата си по предложение на кмета на общината. Стратегията определя политиката за развитие на общинската собственост и стопанската дейност на общината.“\nал.4, т.2 – „В изпълнение на стратегията по чл.8, ал. 8 от ЗОС се приема годишна програма за управление и разпореждане с имотите – общинска собственост. Програмата се приема най-късно до приемането на бюджета на общината за съответната година и може да бъде актуализирана през годината, като при необходимост се извършва и актуализация на общинския бюджет. Програмата съдържа: т.2 описание на имотите, които общината има намерение да предложи за предоставяне под наем, за продажба, за внасяне като непарична вноска в капитала на търговски дружества, за учредяване на ограничени вещни права или за предоставяне на концесия;\nЦелесъобразността на предложението няма да коментирам, но ще задам някой въпроси – към вносителите на предложението, към общинска администрация, към колегите от ГЕРБ, БСП, ДПС и другите гласували „за“.\n– Коректен партньор ли е концесионерът на спортен комплекс „Хаджи Димитър“ към община Сливен?\n– Изпълнява ли задълженията си по договора с община Сливен?\n– Има ли неплатени концесионни вноски по договора с община Сливен? От кога и в какъв размер?\n– Концесионерът и участващите в ДЗЗД физически и юридически лица имат ли неплатени задължения към „местни данъци и такси“? От кога и в какъв размер?\n– Концесионерът има ли неплатени задължения към дружества с общинско участие? (ВиК, Общинска охрана и др.)\nОтговорите на повечето от тях представляват „публична тайна“ и витаят в общественото пространство, но това само доказва за пореден път колко е различен аршина, с който се мерят някой (бого)помазани и всички останали. Както се пее в старата поп-фолк песен: „за кокошка няма прошка – за милиони няма закони“.\nИ друга, на път също да стане класическа, тема се вижда в тази историята за „законова“ подмяна. Тя има и политическо измерение. Един известен футболен коментатор сигурно би възкликнал: „Какъв невероятен политически консенсус, уважаеми зрители!“ ГЕРБ, БСП, ДПС, всички заедно гласуваха „за“ в името на какво? На частния интерес, разбира се, обединени от мълчалива уговорка – когато става дума за пари днес ние сме с вас, а утре – вие с нас. Това е един от огромните пороци на местното самоуправление – преди и по време на избори ще се мразим и ще говорим за принципи и политики, а между тях – в общинския съвет ще си вършим работата един на друг. Докато националните ни лидери се предизвикват и противопоставят, ние тихомълком ще изпълняваме заедно местни „задачи“.\nБългария обаче все още е демокрация и важи принципът власт – власт спира, т.е. ако някоя власт, като Общински съвет Сливен се е самозабравила и си е внушила, че подобни класически трикове могат да останат безнаказани, след нея има и друга власт – тази на областния управител, а ако и той пропусне (в бързината) да не върне решението като незаконосъобразно, след него има административен съд… ако и те (поради прекомерна ангажираност)… след тях има ВАС и т.н. Други институции също могат да се самосезират. Едва ли „невероятният консенсус“ по важността на тази подмяна може да е заразителен и за тях.\nМартин Славов, общински съветник, „Единни за Сливен“\nПредишна ЖИВ Е ТОЙ, ЖИВ Е, ТАМ .... - КЪДЕ?


ОПАСНО СЪЖИТЕЛСТВО - SciSense\nВсяка година тонове риба измира мистериозно.\nДали това се дължи на човешка намеса, или е просто естествен природен феномен?\nВсички знаем, че рибите и водораслите са водни обитатели. През по-голямата част от времето те съжителстват помежду си, но през определен период от годината водораслите стават враг номер едно за някои видове риба.\nНауката, изследваща водораслите, се нарича алгология. Името произлиза от латинското „Algae“ – водорасло и „Logos“ – наука. Понятието има предимно екологично значение и показва, че всички тези растения живеят и растат във водата. Водораслите са група нисши растения, обединяваща няколко подгрупи спорови талусни растения, между които няма родствена връзка. Всички те са произлезли като самостоятелни групи преди около 1,8 милиарда години от първите водорасли. Днес съществуват около 30 000 вида по света, като в България са около 4000, обединени в четири подотдела. Това са: зелени, кафяви, червени и кремъчни водорасли. Последните два подотдела са най-опасни (Ще разберем по-късно защо!). Всички съдържат хлорофил и се хранят чрез фотосинтеза. Цветът им зависи от багрилото, което преобладава в хлоропластите им. Различни групи водорасли обитават различни дълбочини във водните басейни. Зелените водорасли са светлолюбиви и живеят в по-плитките части на водоемите. Кафявите водорасли са разпространени до 40 – 50 м дълбочина, а най-дълбоко са червените водорасли – до около 100 м дълбочина. Кафявите и червеноморските водорасли помагат при фотосинтезата. В най-големите дълбочини няма водорасли.\nОт положителна гледна точка водораслите са убежище и храна за рибите. Те също така произвеждат кислород, който е жизнено необходим за всички обитатели във водата. Играят важна роля и при размножаването на рибите, защото ако хайверът не се закрепи за водната растителност, той няма се излюпи. Водораслите са широко използвани за производството на биогориво, както и в хранителната и във фармацевтичната промишленост.\nСлед всичко изброено дотук, може би още се чудите с какво са толкова опасни тези организми. Отговорът е със своето размножаване и цъфтеж. Когато водораслите навлязат в размножителен период и започнат да цъфтят, те превземат голяма част от водната площ и изчерпват кислорода от водата. Още по-опасно е това, че някои водорасли (червените и кремъчните) започват да отделят отровни вещества. Всичко това води до измирането на рибите, които са по-взискателни към количеството на разтворения кислород във водата.\nТози феномен придобива застрашителни мащаби през последните години. Според хидробиолозите това се дължи на тоновете естествени и изкуствени торове, които преминават през почвата, достигат до водоемите, където предизвикват бурен растеж на водораслите. Явлението се среща навсякъде по света, включително и в Черно море. Самият цъфтеж може да е много красив, но нанася огромни вреди върху флората и фауната на водните басейни. Той намалява прозрачността на водата с до 70 пъти, което води до липса на светлина за дълбоководните организми. Тя, на свой ред, се оказва смъртоносна за тях.Заради цъфтежа на водораслите само в Черно море са изчезнали 31 гръбначни вида, сред които морската игла, морското конче, черноморската скумрия и много други.\nПоложението във вътрешните ни водни басейни не е по-различно. В язовир „Александър Стамболийски” този проблем също се проявява от няколко години. Местните рибари разказват как всяко лято горният слой на водата започва да позеленява. Точно в този период се наблюдава и масово измиране на бялата риба, защото тя е най-претенциозна към качеството на водата.„Още от малък идвам за риба на този язовир, но такова нещо никога не бях виждал досега. Първоначално си мислехме, че има замърсяване на водата, защото река Росица, която се влива в язовира, преминава покрай заводите на Севлиево, но се оказа, че е от цъфтежa на някакви водорасли. Според мен много по-голям е проблемът с бракониерите, заради които не остана риба в язовира. Навремето за два часа си улавях риба с направени от мен въдици, а сега вися с часове и нищо не „бута”, въпреки че съм с много по-модерни такъми”, споделя пред мен един от местните рибари.\nСлед подадени сигнали Регионалната инспекция по околната среда и водите в град Велико Търново, взема проби от водата, но констатира, че тя е с добро качество. Не така смята обаче бялата риба, която изисква не „добро“, а отлично качество на водата. Въпреки това, някои от местните рибари продължават да твърдят, че не водораслите убиват рибата, а бракониерите, които я ловят с ток. Примери за измиращи заради цъфтежа на водораслите риби има и в другите ни големи язовири.\nИзвън границите на България проблемът също е голям. В Норвегия водорасли са причината за измирането на 8 милиона сьомги, отглеждани във ферми.Във Франция съобщават, че водораслите са опасни не само за рибите, но и за хората. Според Андре Оливро, бивш газов техник и природозащитник, газът, който се отделя от водораслите, “може да ви убие за секунди”.\nВсички изброени факти до момента са причината, поради която хидробиолозите по света настояват всички страни да вземат мерки срещу „наторяването” на водните обекти, за да се спре масовото развитие на водораслите, а оттам – тежките последици върху водните екосистеми.\nАвтор на панорамна снимка на язовира – Стефан Цачев\nПетър Станков, Журналистика\nPreviousPrevious post:ГОЛЕМИЯТ БАРИЕРЕН РИФ – МРАЧНОТО БЪДЕЩЕ НА КОРАЛИТЕNextNext post:НОВА НАУКА ЛИ Е БИОХАКИНГЪТ?


ПРОМОПАКЕТ GALENIC Milaya, Ревитализиращ анти-ейдж еликсир, 30 мл. + Ревитализиращ анти-ейдж крем, 50 мл.\nGALENIC Milaya - Ритуал за зряла кожа с екстракт от Моринга\nGALENIC Milaya, Ревитализиращ анти-ейдж еликсир - за зряла кожа, 30 мл.\nРевитализиращ анти-ейдж еликсир.\nЗа лице, деколте и шия.\nАктивни съставки - концентриран екстракт от Moringa oleifera Lam, масло от Авокадо, масло от Арган + Витамин В3.\nИнтензивна анти-ейдж грижа.\nРевитализира и реструктурира кожата.\nИзглажда кожата /редуцира бръчките/.\nПодхранва, хидратира и възстановява блясъка на кожата.\nНезабавно изсветлява кожата.\nНежен серум с изключително нежна флуидна текстура, специално създаден с грижа за зрялата кожа.\nТози ревитализиращ анти-ейдж еликсир реструктурира, овлажнява и възстановява блясъка на кожата. Незабавно изсветлява кожата. Придава плътност и сила на зрялата кожа, възвръщайки нейната младост.\nЕкстракт от Моринга - силно подхранващо и подсилващо действие, чиято ефикасност е патентована.\nМаслото от авокадо - подхранва кожата.\nВитамин В3 - силно въздействие против кафяви петна.\nПо-стегната кожа - 87%\nПо-гладка кожа - 87%\nРавен тен - 87%\nИнтензивно подхранена кожа - 90%\nКожа с усещане за комфорт - 94%\nПридава нов блясък на Вашата кожа!\nНанасяйте сутрин и/или вечер на лицето и шията преди ежедневния крем. Може да използвате през цялата година или като третираща грижа за 21 дни.\nGALENIC MIilaya, Ревитализиращ анти-ейдж крем - за зряла кожа, 50 мл.\nПродукта "ПРОМОПАКЕТ GALENIC Milaya, Ревитализиращ анти-ейдж еликсир, 30 мл. + Ревитализиращ анти-ейдж крем, 50 мл." не е коментиран.


Почина Наталия Крачковская, звезда на малките роли - Площад Славейков\nПочина Наталия Крачковская, звезда на малките роли\nСнимала се в над 90 филма, тя остава незабравима като мадам Грицацуева в „12 стола“ на Гайдай\nНаталия Крачковская, в кариерата ѝ, продължила повече от четири десетилетия, се е снимала в над 90 филма, в предимно поддържащи, но забележителни роли.\nРуската актриса Наталия Крачковская е починала на 77 години в Москва, съобщава „Интерфакс“. В края на миналата седмица тя е била приета в интензивно отделение заради проблеми със сърцето. В сряда състоянието ѝ рязко се е влошило, а в четвъртък сутринта е издъхнала.\nНаталия Крачковская, в кариерата ѝ, продължила повече от четири десетилетия, се е снимала в над 90 филма, в предимно поддържащи, но забележителни роли. Става особено известна в Съветския съюз с превъплъщението си в мадам Грицацуева в „12 стола“ на Леонид Гайдай (1971).\nСред други от запомнящите ѝ се филми са „Иван Василиевич си сменя професията“, „Мястото на срещата не се променя“, „Човекът от булеварда на капуцините“.


Тина Търнър - Блясък и трагедия - Труд\nПонеделник 19.04.21 / 17:52\nПонеделник / 19.04.2021 / 17:52 '; + $minutes; document.getElementById("time-item").innerHTML = datetime ;\nТина Търнър - Блясък и трагедия\nТина Търнър се сбогува с филм за живота си\n81-годишната рокендрол звезда Тина Търнър слага край на кариерата си и се сбогува с феновете си в нов документален филм, описващ най-тъмните страници от живота си – пълни с насилие, тормоз, опити за самоубийство и болести.\n„Нямах добър живот“, казва 81-годишната Тина Търнър, правейки равносметка на пътя си, „Хубавото, което ми се е случило, не е достатъчно, за да балансира лошото. Имах изпълнен с насилие живот и няма как да преинача този факт. Това е реалността, това е истината. Някои хора ми дават за пример славата, концертите ми, обожанието на феновете, музиката“, казва още Тина във филма изповед, продуциран от Sky, в който откровено описва живота си без да спестява и най-черните страници от него.\nНаричат я Кралицата на рокендрола. Тя има талант, богатство и много успехи, които обаче се оказва, че не могат да компенсират неизброимите й лични трагедии.\nВъв филма Тина Търнър разказва за баща й, който я оставил като дете, за майка си, която „никога не я е искала“. И разбира се за бруталните сцени от брака й с Айк Търнър. Тина говори открито за сексуално насилие, в което побойника е използвал закачалка за дрехи. Принудена от „позорния си живот“, тя се е опитала няколко пъти да се самоубие и в крайна сметка се отказва „за да спаси името си“.\nБъдещата звезда е родена като Анна Мей Бълок на 26 ноември 1939 г. в Нътбуш, Тенеси. Майка й – Зелма Бълок, работи в местна фабрика. Баща й – Флойд Ричард Бълок, работи едновременно като фермер и дякон в местната баптистка църква. Има две по-големи сестри – Руби Айлийн и Евелин. От ранна възраст Анна започва да помага на родителите си. Израства в дом, в който майка й и баща й се бият постоянно. Когато е на 11, двамата се разделят. Малко след това Флойд се жени повторно и изпраща трите си дъщери да живеят с родителите на бившата му съпруга. Там талантливото момиче пее в църковния хор.\nКато подарък за 17-тия рожден ден на сестра си, Айлийн решава да я заведе в известния клуб “Манхатан”. Там свири групата The Kings of Rhythm с фронтмен Айк Търнър. Анна е запленена от музиката и най-вече от Айк. Решава да го впечатли, взима микрофона и изпява “You Know I Love You” на Би Би Кинг. Айк е повече от впечатлен, съзира бляскавото й бъдеще и я взима под крилото си. Двамата се женят през 1962 г. в Мексико.\nПървите си песни Тина изпълнява под името Little Ann (Малката Ан). По-късно Айк ѝ дава псевдонима Тина и създават групата Айк &Тина Търнър Ревю. Валят хит след хит. И побой след побой. Животът на звездата е бляскав на сцената и истински ужас извън нея. През 60-те и 70-те години групата е популярна, но деспотичният Айк има проблем с наркотиците, музикантите му започват да напускат с трясък. Тина не само работи денонощно, ами често се появява на сцената с неумело покрити белези около очите от побоите на мъжа си. Въпреки че отглеждат общо четирима синове (нейният Крейг, двама от първия брак на Айк и техния общ - Роналд), Търнър са на път 270 дни в годината.\nСлед 6 години унижения и системни побоища, Тина вижда изход единствено в смъртта и прави първият от многото опити за самоубийство - изпива повече от петдесет валиума, но лекарите успяват да я спасят. Тина остава до насилника си до 1976 г.. След поредния тежък побой в Далас, тя бяга. Напуска Айк само с дрехите на гърба си и няколко цента в джоба. Приятели й дават пари за билет до Калифорния, за да започне отначало.\nПрез 1979 г. късметът й се усмихва, когато я канят в грандиозната програма „Холивудски вечери”. Там се запознава с бъдещия си мениджър Роджър Дейвис. Но истинският й успех идва, когато в хотел „Риц” Дейвид Бауи гледа нейното шоу с представители на звукозаписната компания Capitol Records. След няколко дни Тина вече е в Лондон и записва Let’s Stay Together - песента е не само първият й сингъл, ами я превръща в истинска звезда.\nПрез юни 1984 г. Тина пуска там албума си Private Dancer, от който продава 11 млн. копия. Тя е определяна като най-успялата жена в рока, печелейки осем награди Грами и продавайки повече концертни билети от всеки друг солов изпълнител в историята. Известна е с енергичното си сценично присъствие, мощни вокали и впечатляващо дълготрайна кариера. На стадиона в Рио де Жанейро Тина събира на концерт 188 хиляди души и влиза в Книгата на рекордите „Гинес”.\nПрез 1985 г. на летище „Хийтроу” Тина среща любовта на живота си - музикалния продуцент Ъруин Бах, който е с 16 години по-млад от нея. Заради Бах певицата решава да се откаже от американското си гражданство, за да стане жител на Швейцария. Двамата се женят през юли 2013 г. и са заедно и до днес.\nТрудно ще бъде достигната\nТина Търнър е забележителна жена, човек и артист. Познавам я от времето, когато тя още не беше сигурна колко силна и невероятна е. Тя е емблема, която трудно ще бъде достигната, и днес и утре. Тина написа историята на музиката и на силните, смели жени.\nУраган на сцената и в живота\nТина е един ураган на сцената и живота, който за щастие не даде да бъде укротен. Още когато я видях за първи път в края на 60-те години, вече знаех, че тя ще стане ненадмината световна звезда. Тогава я поканих на турнето си. Останалото е история. Велика история, бих казал.\nРок легендата Мик Джагър\nНе съм виждала друга такава жена\nНяма да забравя първия път, в който видях Тина Търнър на сцената, никога през живота си не съм виждала толкова силна жена, толкова безстрашна и толкова невероятна. Прекланям се пред успехите й на сцената и силата на духа й.\nРодена за голямата музика\nОще щом чух как Тина пее, знаех, че е родена за голямата музика. В личен план между нас имаше невероятна химия. Разбирахме се само с погледи, макар тя да беше в много труден период. Помогнах й в записа на две песни и едната от тях Let’s Stay Together стана хита, от който тя неистово се нуждаеше. Съвместните ни концерти са едни от най-хубавите мигове в кариерата ми.\nЛични драми бележат живота й\nПрез 2013 г. Тина преживява инсулт, а три години по-късно е диагностицирана с рак на дебелото черво. Страхувайки се от химиотерапията, певицата решава да бъде лекувана с хомеопатия. От това здравословното й състояние само се влошава и тя развива бъбречна недостатъчност - бъбреците й работят едва с 20% от капацитета си. Съпругът й Ервин й дава единия от бъбреците си. През 2018 г. първородният й син Крейг се самоубива на 59 години.


Makeup Revolution Matte Base фон дьо тен | notino.bg\nMakeup Revolution Matte Base фон дьо тен\nцвят F1 28 мл.\nцвят F2 28 мл.\nцвят F6,5 28 мл.\nцвят F3 28 мл.\nцвят F6 28 мл.\nцвят F7 28 мл.\nцвят F4 28 мл.\nцвят F5 28 мл.\nцвят F10 28 мл.\nКод: MUR06884 | Повече от 5 бр. са в наличност\nОписание Makeup Revolution Matte Base\nФон дьо тенът Makeup Revolution Matte Base уеднаквява оттенъка на вашата кожа и прикрива нейните малки несъвършенства.\nОценка Makeup Revolution Matte Base


КАПКИ СРЕЩУ ГРИП 30МЛ Д-Р ТАЙС - Безплатна доставка за цялата страна при поръчки над 39лв.\nНачало › Лекарства › Лекарства без рецепта › КАПКИ СРЕЩУ ГРИП 30МЛ Д-Р ТАЙС\nКАПКИ СРЕЩУ ГРИП 30МЛ Д-Р ТАЙС\nГрип и грипоподобни инфекции. Остри възпалителни заболявания на горните дихателни пътища, съпроводени от температура, хрема, кашлица, болки в гърлото, мускулни болки и болки в ставите.\nЦена: 6.27лв. 6.27 BGN\nД-Р ТАЙС КАПКИ СРЕЩУ ГРИП\nКапки за вътрешна употреба.\nСъстав: 10g съдържат:\n- (железен фосфат) ....................2.00g\nGelsemium sempervirents D6\n- (гелсемиум) .............................2.00g\nBaptisiae tinctoriae radix D4\n- (баптисия) ...............................2.00g\n- (еупатория) .............................2.00g\nAconitum napellis herba D6\n- (самакитка) .............................2.00g\nЕтанол (48 обемни %), вода\nХомеопатичен продукт с противовъзпалително, противоинфекциозно, температуропонижаващо действие.\nПри остри заболявания да се приемат по 5-10 капки на всеки половин или един час, но не повече от 12 пъти дневно. При хронични форми – 1-3 пъти дневно по 5-10 капки. За подобряване на действието е необходимо в продължение на една минута капките да се подържат в устата. Продуктът се приема около една седмица.\nПовишена индивидуална чувствителност към някоя от съставките на продукта.\nПродуктът съдържа 48% (обемни) алкохол. При доза от 10 капки (приблизително 0.20 мл) се приемат около 0.096 мл етанол. Представлява опасност за страдащите от тежки чернодробни заболявания, алкохолизъм, епилепсия, мозъчни увреждания, както и за бременни и деца до 6 години. Прилагането на продукта при деца под 6 годишна възраст може да стане по преценка на лекар.\nПродуктът не се препоръчва на бременни и кърмачки.\nПоради алкохолното съдържание е възможно да бъде нарушена способността за шофиране и работа с машини.\nНяма опасност от нежелани реакции, настъпващи при обичайната употреба, дори при пациенти с бъбречна или сърдечна недостатъчност, при хора в напреднала възраст или юноши.\nЗабележка: Тъй като Д-р Тайс Капки срещу грип е хомеопатичен продукт, съществуващите оплаквания могат временно да се влошат.\nД-р Тайс Капки срещу грип е хомеопатичен продукт, който съдържа активни вещества в големи разреждания. Ето защо е трудно да се предположи, че препоръчваната доза може съществено да въздейства върху други лекарствени продукти и да променя техния терапевтичен ефект.\nСподелете мнението си за КАПКИ СРЕЩУ ГРИП 30МЛ Д-Р ТАЙС